Diari Oficial de la Generalitat Valenciana


Sumari del DOGV 4028, del 25-06-2001 (2001/5867)

RESOLUCIÓ de 30 de maig de 2001, de la Conselleria de Benestar Social, per la qual es minoren els crèdits amb què es financen les ajudes convocades mitjançant Ordre de 29 de novembre de 2000, de la Conselleria de Benestar Social, per la qual es regulen i convoquen ajudes dirigides al sosteniment dels programes, serveis i centres d'atenció especialitzada a menors i prestacions econòmiques individualitzades d'acolliment familiar, per a l'any 2001, determinats en la Resolució de 23 de febrer de 2001, de la Conselleria de Benestar Social.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4028

Data del DOGV
:   25-06-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/5867


Data del document
:   30-05-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * dret de custòdia
    * protecció de la infància
    * suport econòmic
    * ajuda pública

RESOLUCIÓ de 30 de maig de 2001, de la Conselleria de Benestar Social, per la qual es minoren els crèdits amb què es financen les ajudes convocades mitjançant Ordre de 29 de novembre de 2000, de la Conselleria de Benestar Social, per la qual es regulen i convoquen ajudes dirigides al sosteniment dels programes, serveis i centres d'atenció especialitzada a menors i prestacions econòmiques individualitzades d'acolliment familiar, per a l'any 2001, determinats en la Resolució de 23 de febrer de 2001, de la Conselleria de Benestar Social. [2001/M5867]
  
La Conselleria de Benestar Social, mitjançant Ordre de 29 de novembre de 2000 (DOGV núm. 3.895, de 12 de desembre de 2000), ha regulat i convocat ajudes dirigides al sosteniment dels programes, serveis i centres d'atenció especialitzada a menors i prestacions econòmiques individualitzades d'acolliment familiar, per a l'any 2001.
  
Una vegada aprovada i publicada la Llei 12/2000, de 28 de desembre de 2000, de Pressupostos de la Generalitat Valenciana, per a l'exercici 2001 (DOGV núm. 3.907, de 29 de desembre de 2000), i d'acord amb l'article 47.11 de Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir mitjançant Resolució de 23 de febrer de 2001, de la Conselleria de Benestar Social (DOGV núm. 3.951, de 2 de març de 2001), a donar publicitat als crèdits i a les línies de subvenció destinades a finançar les ajudes convocades per l'Ordre de 29 de novembre de 2000.
  
Una vegada resolts tots els expedients incoats amb motiu de les sol·licituds de subvenció presentades a l'empara de l'Ordre de 29 de novembre de 2000, i com que queden crèdits sobrants en les línies de subvenció 416, projecte T2740 i 414, projecte T2194 correspon desafectar i minorar aquests.
  
Per tant, segons allò exposat i a les competències d'aquesta Conselleria de Benestar Social, resolc:
  
Primer
  
Minorar en un import de 29.184.378 pessetes, equivalent a 190.534,42 euros, la quantia dels crèdits que financen el programa pressupostari 65.93.882.50 Família, Menor i Adopcions, que s'indica a continuació.
  
- Denominació: Programa acolliment menors
  
- Línia de subvenció: 416
  
- Projecte: 2740
  
- Consignació pressupostària: minoració de 98.515.976 pessetes (190.534,42 euros), i passa de 494.365.551 pessetes (902.368,65 euros) a 156.995.089 pessetes (711.834,23 euros).
  
Segon
  
Minorar en un import de 6.682.054 pessetes, equivalent a 40.159,95 euros, la quantia dels crèdits que financen el programa pressupostari 18.57.300.20 Família, Menor i Adopcions, que s'indica a continuació.
  
- Denominació: Mesures judicials de menors en medi obert
  
- Línia de subvenció: 414
  
- Projecte: 2194
  
- Consignació pressupostària : minoració de 6.682.054 pessetes (40.159,95 euros), i passa de 077.949.978 pessetes (1.052.736,68 euros) a 619.627.138 pessetes (1.012.576,73 euros).
  
Procedència i quantia dels fons:
  
Propis: 231.759.734 pessetes (688.188,47 euros).
  
Propis condicionats: 17.888.865 pessetes (324.388,26 euros).
  
Propis no condicionats: 92.275.628 pessetes (363.800,21 euros).
  
Externa: Ministeri de Treball i Afers Socials 20.913.340 pessetes (324.388,26 euros)
  
Tercer
  
Publicar aquesta resolució en el Diari Oficial de la Generalitat Valenciana.
  
València, 30 de maig de 2001.- El conseller de Benestar Social: Rafael Blasco Castany.